Besoek antiekmark môre | Netwerk24
Besoek antiekmark môre
08 Augustus 2018 08:37
'n Oud-diplomaat se ware sal van die hoogtepunte by môre se antiekmark by die Voortrekkermonument wees.
Die antiek-en-versamelaarsmark wat op Vrouedag by die Voortrekkermonument (VTM) plaasvind, word onder 'n splinternuwe dak gehou.
Ná jare se gesukkel met die ou dak wat nie die Gautengse storms kon weerstaan nie, is daar nou 'n dak oor dié gerief wat die mark in 'n klas van sy eie plaas.
Die mark vind môre plaas van 09:00 tot 15:00.
"Ons het ook 'n nuwe uitstaller by die mark wat as diplomaat 40 jaar lank die wêreld vol gereis het en sodoende pragstukke versamel het," sê Cecilia Kruger, besturende direkteur van die VTM.
"Hy verkoop veral fyn Engelse porselein, kuns (Suid-Afrikaans, Russies en Europees), Persiese matte en primitiewe artikels uit hoofsaaklik Sentraal-Asië en Indië."
Daar is 'n restaurant en verskeie kosstalletjies op die mark, asook parkering vir persone met rolstoele.